
Paziņojums par krimināllietā izņemto lietisko pierādījumu 
KL-18274, KL-15047 un KL-8741 realizāciju - utilizāciju
I. Vispārīgie noteikumi
1. Pamatojoties uz Ministru kabineta 2011. gada 27. decembra noteikumu Nr. 1025 „Noteikumi par rīcību ar lietiskajiem pierādījumiem un arestēto mantu” 22.1. apakšpunktu, Nodrošinājuma valsts aģentūra (turpmāk-aģentūra) izsludina krimināllietās izņemto lietisko pierādījumu (turpmāk – manta) realizāciju - utilizāciju.

2. Realizāciju – utilizāciju organizē ar aģentūras 2025. gada 20. janvāra rīkojumu Nr. 77 izveidotā pastāvīgā mantas novērtēšanas un realizācijas komisija (turpmāk – komisija).
3. Komisija realizē - utilizē mantu atbilstoši Valsts policijas Rīgas reģiona pārvaldes Rīgas Austrumu pārvaldes Kriminālpolicijas biroja amatpersonas 2025. gada 17. jūlija lēmumam par kriminālprocesa Nr. 11089143218 izbeigšanu, Valsts policijas Rīgas reģiona pārvaldes Pierīgas Austrumu iecirkņa amatpersonas 2025. gada 10. maija lēmumam par  rīcību ar lietiskajiem pierādījumiem kriminālprocesā Nr.19610124624 un Valsts policijas Rīgas reģiona pārvaldes Kriminālpolicijas pārvaldes 2. biroja 1. nodaļas amatpersonas 2026. gada 25. maija lēmumam par  rīcību ar lietiskajiem pierādījumiem kriminālprocesā Nr. 11089031220 .

4. Aģentūra veic personas datu apstrādi realizācijas - utilizācijas administrēšanai. Sīkāku informāciju par personas datu apstrādi var iegūt aģentūrā personīgi, pa personas datu aizsardzības speciālista tālruni 67829061 vai aģentūras tīmekļa vietnē https://www.nva.iem.gov.lv/pda .
5. Pretendentiem jābūt izsniegtai Valsts vides dienesta reģionālās vides pārvaldes atļaujai, lai varētu nodrošināt Ministru kabineta 2010. gada 30. novembra noteikumu Nr. 1082 "Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai" izpildi. Ar šajā punktā minētajām atļaujām interesenti var iepazīties Valsts vides dienesta reģionālās vides pārvaldes mājas lapā: http://www.vpvb.gov.lv/lv
6. 
Pretendentam, iesniedzot piedāvājumu, jāņem vērā šādi nosacījumi:

6.1. Pircējs nodrošina mantas iekraušanu no tās atrašanās vietas.

6.2. Pārņemtās mantas apjomam jānodrošina iznīcināšanu pircējam ~ 100 km rādiusā no mantas atrāšanas vietas tās pašas darba dienas laikā no plkst. 8.00 līdz plkst. 16.00. Neievērojot iznīcināšanai paredzēto laiku pircējs maksā līgumsodu, saskaņā ar līguma nosacījumiem.
6.3. Pircējam jānodrošina mantas svēršanu Aģentūras pārstāvja klātbūtnē. Svariem jāatbilst Ministru kabineta 2006. gada 5. decembra noteikumu Nr. 981 "Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm" prasībām.
6.4. jāveic iekārtu izkraušanu un pilnīgu mehānisko sabojāšanu, lai izslēgtu risku to turpmākai izmantošanai (iekārtu nesošās rāmju konstrukcijas nometot no vairāku metru augstuma, mehāniski sadauzot elektroniku, sagriežot ar autogēnu galvenās ritošās daļas un sabojājot pārējās mehanizētās daļas);

6.5. pircējam jānodrošina visu darbinieku un instrumentu atrašanos blakus iznīcināšanai vietai, tiem jābūt ātri sasniedzamiem, lai aģentūras pārstāvji vai procesa virzītājs varētu norādīt, kādas detaļas ir papildus jāsabojā;
6.6. iznīcināšanas procedūru jāveic vienā pretendenta iepriekš norādītajā vietā, nepārvedot atsevišķas iekārtas uz citu vietu;
6.7. jānodrošina iespēju aģentūras pārstāvjiem, procesa virzītājam un citām ieinteresētajām personām novērot iznīcināšanas procesu, kā arī atļaut aģentūras darbiniekiem veikt iznīcināšanas procesa filmēšanu un foto fiksācijas.
II. Prasības piedāvājumā iesniedzamajiem dokumentiem
7. 
Iesniegums ar finanšu piedāvājumu jānoformē saskaņā ar paziņojumam pievienoto paraugu, kas elektroniskā veidā ir pieejams aģentūras tīmekļvietnē https://www.nva.iem.gov.lv/lv/realizejama-manta .

8. 
Iesniegums ar finanšu piedāvājumu jāaizpilda drukātiem burtiem, tam jābūt skaidri salasāmam.
9.
Komisijai ir tiesības neizskatīt piedāvājumu, kas ir grūti salasāms vai nekorekti noformēts.
III.  Piedāvājumu iesniegšana
10.
Piedāvājumu var iesniegt tikai par visu paziņojuma 25. punktā norādīto mantu.
11.
Piedāvājumu var iesniegt līdz 2026. gada 13. augustam plkst. 08.00 vienā no šādiem veidiem:

11.1. personīgi aģentūras telpās Piedrujas ielā 20, Rīgā, iepriekš sazinoties pa tālruni 27891276;
11.2.  parakstot ar drošu elektronisko parakstu un nosūtot uz e-pasta adresi mantaspiedavajumi@agentura.iem.gov.lv ;
11.3. ieskenētā veidā nosūtot uz e-pasta adresi mantaspiedavajumi@agentura.iem.gov.lv ;
12. Piedāvājuma iesniedzējs ir atbildīgs par piedāvājuma iesniegšanu un saņemšanu paziņojuma 11. punktā norādītajā termiņā. Pēc norādītā termiņa piedāvājumi netiek pieņemti. 

13. Piedāvājumam, kas iesniegts paziņojuma 11.3. punktā noteiktajā veidā, slēdzot Mantas pirkuma līgumu (turpmāk-līgums), jāiesniedz oriģināls.

14. Pretendents, kurš uz vienu un to pašu mantu ir iesniedzis vairākus piedāvājumus, ar pēdējo iesniegto piedāvājumu atsauc savus iepriekšējos piedāvājumus, pie tam neatkarīgi no piedāvājuma cenas.

15. Piedāvājumi, kas nebūs iesniegti paziņojuma III. sadaļā noteiktajā kārtībā, netiks izskatīti.

IV. Piedāvājumu izskatīšana
16. Realizācijai - utilizācijai iesniegtie piedāvājumi tiks izskatīti 2026. gada 13. augusta komisijas sēdē, aģentūras telpās Piedrujas ielā 20, Rīgā.
17. Piedāvājumu atvēršanā var piedalīties visi interesenti. Interesentiem piedalīšanās jāpiesaka pa tālruni +371 27891276 līdz paziņojuma 11. punktā noteiktajam termiņam.
V. Piedāvājumu izskatīšana
18. 
Komisija piedāvājumu izskatīšanu un lēmuma pieņemšanu veic slēgtā sanāksmē.
19. 
Komisija neizskatīs piedāvājumu, kurā piedāvātā cena būs zemāka par paziņojuma 25. punktā noteikto piedāvājuma minimālo cenu.

20. 
Komisija pieņem lēmumu par mantas realizāciju - utilizāciju, slēdzot līgumu ar pretendentu, kas piedāvās augstāko realizācijas cenu.

21. 
Ja ir iesniegti divi vienādi piedāvājumi, tad tiesības slēgt līgumu ir pretendentam, kurš piedāvājumu ir iesniedzis pirmais.
22. 
Informāciju par realizācijas - utilizācijas rezultātiem publicē aģentūras tīmekļvietnē http://www.nva.iem.gov.lv/lat/mantas-realizacija.
VI. Informācija par realizējamo mantu
23. 
Realizējamo - utilizējamo mantu var apskatīties darba dienās no plkst. 9.00 līdz 16.00, tās glabāšanas vietā, ne vēlāk kā līdz paziņojuma 16. punktā norādītajam datumam, svētku dienās un brīvdienās mantas apskate netiek nodrošināta. Mantas apskates laiks ir jāsaskaņo pa tālruni +371 26665232.
24. 
Ar informāciju par realizējamo - utilizējamo mantu interesenti var iepazīties aģentūras telpās Piedrujas ielā 20, Rīgā, iepriekš sazinoties pa tālruni +371 27891276 vai nosūtot pieprasījumu uz e-pasta adresi realizacija@agentura.iem.gov.lv 
25. 
Realizācijai – utilizācijai ir nodota šāda manta, kas glabājas Nodrošinājuma valsts aģentūrā:
	Lietas numurs
	Mantas nosaukums
	Svars,

tonnas
	Atrašanās vieta
	Finanšu piedāvājuma minimālā cena par tonnu, euro 

	KL-18274
	Griezes momenta pārveidotājs
	~ 0.20
	Piedrujas iela 20, Rīga
	196.67

	KL-8741
	Dažāda veida, lieluma un smaguma iekārtas, kas sastāv no metāla
	~5
	Piedrujas iela 20, Rīga
	196.67

	KL-15047
	Dažāda veida, lieluma un smaguma iekārtas, kas sastāv no metāla
	~5
	Rājumsila iela 3, Rīga
	196.67


*mantas precīzs svars tiks noteikts svēršanas brīdī pie pircēja
VII. Komisijas tiesības un pienākumi
26. 
Komisijas locekļi līdz realizācijas – utilizācijas sākumam nav tiesīgi izpaust jebkādas ziņas par pretendentu finanšu piedāvājumiem.

27. 
Komisija apkopo rezultātus un ne vēlāk kā vienas darba dienas laikā nodrošina rezultātu publicēšanu aģentūras tīmekļvietnē http://nva.iem.gov.lv/lat/mantas-realizacija.

VIII. Līguma noslēgšanas kārtība

28. 
Atbilstoši komisijas lēmumam aģentūra ne vēlāk kā trīs darbdienu laikā pēc rezultātu publicēšanas sagatavo Līgumu ar izdevīgākā piedāvājuma iesniedzēju. Līguma paraugs elektroniskā veidā ir pieejams aģentūras tīmekļvietnē http://nva.iem.gov.lv/lat/mantas-realizacija, un tas nevar tikt mainīts.
29. 
Informāciju par Līguma noslēgšanu var saņemt pa tālruni 26573951.
30. 
Līguma noslēgšana notiek Piedrujas ielā 20, Rīgā vai elektroniski ar elektroniski drošu elektronisko parakstu 
31. 
Izdevīgākā piedāvājuma iesniedzējs, kas ieguvis tiesības slēgt Līgumu uz iesniegumā norādīto e - pastu saņem elektronisku rēķinu, kuru pircējam jāsamaksā pirms Līguma noslēgšanas. Pircējs var veikt maksājumu uz Līguma projektā norādīto kontu, kā maksājumu norādot mantas pieņemšanas un nodošanas akta numuru vai mantas numuru.

32. 
Informāciju par maksājumu var saņemt, sazinoties ar aģentūras grāmatvedību pa tālruni 67829878.    
33. 
Līguma noslēgšanai uzrādāmi šādi dokumenti:
33.1. 
maksājuma veikšanu apliecinošs dokuments;
33.2. personu apliecinošs dokuments (fiziskai personai) vai personu apliecinošs dokuments (juridiskās personas paraksttiesīgajai personai) un pilnvara, ja persona darbojas uz pilnvarojoša dokumenta pamata;

33.3. piedāvājuma oriģināls, ja piedāvājums iesniegts skenētā veidā.
34. 
Mantas nosolītājs ne vēlāk kā trešajā darba dienā pēc informācijas saņemšanas par Līguma sagatavošanu vai ne vēlāk kā nākamajā darba dienā pēc Līguma saņemšanas savā norādītajā elektroniskā pasta adresē parakstīšanai ar drošu elektronisko parakstu, paraksta Līgumu. 35. 
Pretendents, kas nenodrošina Līguma noslēgšanu paziņojuma 34. punktā noteiktajā termiņā, zaudē tiesības slēgt Līgumu.

36. 
Noslēdzot Līgumu, pircējs Līgumā noteiktajā termiņā nodrošina mantas pārņemšanu tās glabāšanas vietā.
